Landsrettens afgørelse stadfæstet i sag om, hvorvidt vilkår i protokollatet vedrørende korassistenter stred mod § 4, stk. 1, i lov om tidsbegrænset ansættelse.
Ret: Højesteret (2. instans)
Faggruppe: Civilsag — Almindelig civil sag
Sagsemner: Ansættelsesforhold;

/

BS-11386/2020-HJR

Centralorganisationen af 2010 (CO 10) som mandatar for Dansk Musiker Forbund

mod

Det Kongelige Teater

24-02-2021

Resumé:  

Fastansatte og tidsbegrænset ansatte korsangere udførte ikke sammenligneligt arbejde, og der var derfor ikke tale
om forskelsbehandling

Det Kongelige Teaters operakor består af 40 fastansatte sangere. Disse sangere suppleres af korassistenter, der ansæt-tes
tidsbegrænset, typisk for den enkelte operaforestilling. I henhold til et særskilt protokollat for korassistenterne afløn-nes de
på grundlag af en minimumstimesats for de timer, hvor de udfører arbejde på teatret. Det følger endvidere af pro-tokollatet,
at de – i modsætning til fastansatte medlemmer af operakoret – ikke er berettiget til bl.a. pension, løn under sygdom, barns
første sygedag, betalt barsel og løn under ferie.

Sagen angik, om vilkår i protokollatet vedrørende korassistenter stred mod § 4, stk. 1, i lov om tidsbegrænset ansæt-telse.

Den påstand, som Centralorganisationen af 2010 (CO 10) havde nedlagt som mandatar for Dansk Musiker Forbund,
indebar, at der skulle foretages en vurdering af, om gruppen af fastansatte sangere i Det Kongelige Teaters operakor og
gruppen af tidsbegrænset ansatte korassistenter udførte samme eller tilsvarende arbejde.

Højesteret fandt, at der ved vurderingen af, om der forelå en sammenlignelig situation, måtte lægges afgørende vægt på, at
der var tale om kunstnerisk arbejde, hvor de ansattes kvalifikationer og færdigheder var af særlig betydning.

Efter bevisførelsen, herunder forklaringerne fra korsyngemester Vidne 5 og teaterchef Vidne 6, fandt Høje-steret ligesom
landsretten, at det måtte lægges til grund, at de tidsbegrænset ansatte korassistenter som gruppe betrag-tet ikke besad
tilsvarende kvalifikationer og færdigheder som gruppen af fastansatte korsangere. Højesteret tiltrådte her-efter, at gruppen
af fastansatte medlemmer af Det Kongelige Teaters operakor og gruppen af tidsbegrænset ansatte kor-assistenter ikke var
sammenlignelige. Vilkårene i protokollatet vedrørende korassistenter indebar som følge heraf ikke forskelsbehandling i strid
med § 4, stk. 1, i lov om tidsbegrænset ansættelse.

Højesteret kom herved til samme resultat som landsretten.